id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms nl id id pl id id ms id ms id id id id id en id id id id ms id id id ms en id id ms id id ms ms id ms id id ms id id id id id ms id id id id ms id ms id ms ms id id id id id id id id id id ms id id id id id id id ms id id id id ms id id id hy hy hy ms ms en en en en en id ms id id ms en id id jv ms id id it es id id en id ms ms ms ms ms ms
Kesulitan Belajar Pada Anak: Kenal Pasti Tanda Ini Dahulu
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ibu, kenal Pasti 28 Tanda Jika Anak Prasekolah Hingga Menengah Alami Gangguan Pembelajaran
Ditulis oleh Asyikin Md Isa Disemak pada 07/06/2022
Disemak secara perubatan oleh Dr. Ahmad Wazir Aiman
Ada kanak-kanak yang mungkin berdepan kesulitan belajar di sekolah sama ada melibatkan kemahiran atau subjek tertentu. Namun, adakah itu petanda anak alami gangguan belajar?
Untuk mendapatkan lebih banyak info tentang Kanak-Kanak, sila dapatkannya di sini.
Apa itu gangguan belajar?
Gangguan pembelajaran adalah secara mudahnya melibatkan kesukaran untuk belajar.
Contoh gangguan belajar merangkumi:
Disleksia – kesukaran membaca
Dyscalculia – kesukaran dengan matematik
Dysgraphia – kesukaran menulis
Apa yang disebutkan di atas adalah antara contoh gangguan berkaitan pembelajaran yang paling biasa terjadi.
Tetapi ia bukan sekadar melibatkan kesulitan belajar membaca dan menulis semata-mata.
Kesukaran dalam mendengar, bercakap dan membuat penilaian juga boleh dikatakan sebagai antara gangguan pembelajaran atau learning disorder.
Seperkara yang perlu ibu bapa fahami, gangguan yang dialami ini tidak sama dengan gangguan kognitif.
Cuma hubungan otak mereka sedikit berbeza, maka anak-anak dengan kesukaran untuk belajar ini memerlukan alat pembelajaran alternatif yang bersesuaian.
Kenal pasti simptom anak kesulitan belajar
Di bawah merupakan beberapa gejala yang boleh dikenal pasti jika anak mengalami gangguan belajar.
Anak mungkin menghadapi beberapa kesukaran di prasekolah seperti:
Mengembangkan kemahiran bertutur pada usia normal (15 hingga 18 bulan)
Mengenal pasti huruf dan perkataan
Belajar nombor, rima atau lagu
Mengikuti peraturan dan arahan
Menggunakan kemahiran motor halus/kasar untuk tugasan fizikal
Antara kesukaran yang mungkin dialami:
Menghubungkan huruf dan bunyi
Membezakan antara bunyi perkataan atau kata-kata berirama yang sama
Membaca, mengeja atau menulis dengan tepat
Membezakan antara kiri dan kanan, ‘b’ dengan ‘d’, dan lain-lain
Mengenal pasti huruf abjad
Menggunakan simbol matematik yang betul
Mengingati fakta atau nombor
Koordinasi tangan-ke-mata, tidak dapat mengukur kelajuan atau jarak
Tugasan melibatkan kemahiran motor halus – memegang pensel, mengikat tali kasut, memakai butang baju dan sebagainya
Menyimpan barangan sendiri seperti alat tulis
Anak dengan kesulitan belajar mungkin menghadapi masalah untuk:
Mengeja perkataan sama bunyi seperti ‘sea/see’, penggunaan awalan dan akhiran
Membaca dengan kuat, menyiapkan tugasan, menyelesaikan tugasan matematik
Membuat ringkasan dan menjawab soalan dalam ujian
Tulisan tangan – anak mungkin menggenggam pensel dengan kuat
Menghafal atau mengingati fakta
Memahami bahasa badan dan ekspresi wajah
Mempamerkan reaksi emosi yang bersesuaian dengan persekitaran pembelajaran
Fokus secara konsisten – anak mungkin akan memberikan tumpuan pada sesetengah perkara atau tugasan sahaja
Umumnya, gangguan belajar agak sukar untuk dikenal pasti pada anak-anak kecil, terutamanya jika mereka masih belum memasuki alam persekolahan.
Kebanyakan anak yang mengalami kesulitan belajar hanya dapat didiagnosis apabila memasuki sekolah.
Ini di mana mereka akan dibandingkan dengan rakan sebaya yang lain.
Seorang kanak-kanak yang mengalami gangguan pembelajaran mungkin akan berasa kecewa kerana tidak dapat menguasai sesuatu subjek atau kemahiran walaupun berusaha keras.
Akhirnya mereka mungkin akan berputus asa.
Gangguan dalam pembelajaran yang dialami juga boleh wujud dengan isu lain seperti gangguan emosi dan tingkah laku.
Contohnya, gangguan hiperaktif kekurangan tumpuan (ADHD) atau kegelisahan.
Tetapi ibu bapa tidak perlu berasa takut untuk melakukan pemeriksaan doktor kerana diagnosis yang tepat dapat membantu lebih awal.
Rawatan untuk anak dengan kesulitan belajar
Kanak-kanak dengan gangguan belajar selalunya memerlukan bantuan dan arahan tambahan yang khusus untuk mereka.
Mengalami kesulitan belajar membolehkan mereka layak mendapat tempat untuk kelas pendidikan khas di sekolah.
Biasanya sekolah akan melakukan ujian sendiri untuk menentukan sama ada anak dengan gangguan pembelajaran memerlukan bantuan semasa proses belajar atau tidak.
Penilaian dan pemeriksaan oleh pakar kesihatan juga mungkin diperlukan.
Apa yang boleh ibu bapa lakukan?
Fokus pada kelebihan. Setiap anak pasti mempunyai perkara yang boleh mereka lakukan dengan baik dan sebaliknya. Oleh itu, tumpukan pada kekuatan anak
Kembangkan kemahiran sosial dan emosi anak yang alami gangguan belajar. Sekali gus bantu mereka untuk berasa lebih yakin dengan diri sendiri
Dapatkan sokongan yang diperlukan untuk membantu anda dalam mendidik dan membesarkan anak dengan gangguan belajar. Percayalah anda tidak keseorangan
Rancang masa hadapan anak. Sebaiknya bantu anak untuk membuat perancangan masa hadapan di saat mereka dewasa nanti. Dorong mereka untuk mempertimbangkan kekuatan dan minat dalam pendidikan serta kerjaya pilihan
Anak yang mempunyai masalah kesukaran dalam pembelajaran dapat berkembang dengan maju melalui sokongan yang tepat dan bersesuaian.
Sekiranya terdapat kebimbangan mengenai keadaan anak, anda disarankan untuk melakukan pemeriksaan dan rundingan dengan doktor.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Learning Disorder. https://www.cdc.gov/ncbddd/childdevelopment/learning-disorder.html. Accessed March 8, 2021.
Learning Disabilities. https://www.healthychildren.org/English/health-issues/conditions/learning-disabilities/Pages/Learning-Disabilities-What-Parents-Need-To-Know.aspx. Accessed March 8, 2021.
Learning Disorder. https://www.mayoclinic.org/healthy-lifestyle/childrens-health/in-depth/learning-disorders/art-20046105. Accessed March 8, 2021.
Treatment. https://childmind.org/guide/specific-learning-disorder/treatment/Accessed March 8, 2021.
Learning Disability. https://www.whiteswanfoundation.org/disorders/neurodevelopmental-disorders/learning-disability. Accessed March 8, 2021.
Mengapa Perlu Memperkenalkan Muzik kepada Kanak-kanak Prasekolah?
Kencing Malam Dalam Kalangan Anak Prasekolah: Apa Punca & Tandanya?
Ditulis oleh Asyikin Md Isa Disemak pada 07/06/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.